Die wêreld in foto’s – 26 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Reddingswerkers help inwoners in die Xiangxi-nedersetting in Lanxi City in China waar aanhoudende reën oorstromings veroorsaak het. Meer as 8 000 inwoners moes noodgedwonge die gebied ontruim. (Foto: Xinhua/Weng Xinyang Dwelms waarop daar beslag gelê is, word op die internasionale dag teen dwelmmisbruik in Yangon, Mianmar, verbrand. (Foto: Xinhua/U Aung Betogers gooi ŉ traangasdop na polisiebeamptes tydens ŉ betoging in Srinagar, Indië. Die polisiebeamptes het traangas en windbukse gebruik om betogers, wat teen die regering betoog, uiteen te jaag. (Foto: AP Foto/Mukhtar Khan) Werkers verwyder materiaal waarmee ŉ woonstel in Manchester bedek is. Meer as 60 woonstelblokke in Brittanje het nie aan die vereistes van brandveiligheidstoetse voldoen wat na afloop van ŉ verwoestende brand in Londen op talle geboue uitgevoer is nie. (Foto: Peter Byrne/PA via AP) Moslems tydens Eid al-Fitr-gebede ter afsluiting van die heilige maand Ramadaan in die suidelike Pakistanse hawestad, Karachi. (Foto: Xinhua/Masroor)